જૂનાગઢઃ ગીરના જંગલના આસપાસના વિસ્તારોમાં ગેર કાયદેસર લાઈન શોની પ્રવૃતિને ડામવા માટે વન વિભાગ દ્વારા એક અઠવાડિયું રેડ એલર્ટ જાહેર કરાયુ છે. આ ઉપરાંત ગીરના આસપાસના ગામડાઓમાં વન વિભાગે ફ્લેગ માર્ચ પણ યોજી હતી. 11 નવેમ્બર સુધી ગીર ફરતે રાત દિવસ પેટ્રોલીંગ કરાશે અને જો કોઈ સિંહ જોવાની લાયમાં ગેર કાયદેસર રીતે જંગલમાં પ્રવેશ કરશે તો તેની સામે કાયદેસરના પગલા ભરવામાં આવશે. દિવાળીના તહેવારને લઈ પ્રવાસીઓનો ભારે ધસારો રહે તો હોય છે ત્યારે જંગલમાં ગેર કાયદેસર સિંહ દર્શન કરાતું હોય છે જેને લઈને વન વિભાગે રેડ એલર્ટ જાહેર કર્યું છે.